ગુજરાતમાં જ્યારે જ્યારે અમિત શાહ આવે છે ત્યારે ત્યારે સંગઠન કે સરકારમાં ચેન્જીસ થાય છે. આ વખતે તેઓ બે દિવસ રોકાવાના છે ત્યારે કોઇ ચમત્કાર થાય તેવી આશા કાર્યકરોમાં જોવા મળી છે. આ ચમત્કાર સંગઠનમાં ફેરફાર હોઇ શકે છે. આ ચમત્કાર રૂપાણી કેબિનેટના વિસ્તરણનો પણ હોઇ શકે છે. આ મુલાકાતનો હેતુ બોર્ડ-કોર્પોરેશનમાં રાજકીય નિમણૂકો અંગેનો પણ ગણી શકાય છે. ગુજરાતમાં 1995માં કેશુભાઇ પટેલ મુખ્યમંત્રી હતા ત્યારે કાશીરામ રાણા પ્રદેશ પ્રમુખ પદે હતા. કેશુભાઇના શાસનમાં બોર્ડ-કોર્પોરેશનમાં રાજકીય નિયુક્તિ કરવાનું દબાણ પ્રદેશ પ્રમુખે કર્યું હતું. એક સમયે આર.સી.ફળદુએ બોર્ડ-કોર્પોરેશન માટે પાર્ટીના આગેવાનોને મૂકવાની રિકવેસ્ટ કરી હતી. આ પછી પ્રદેશ પ્રમુખે ક્યારેય સરકારમાં આવું કોઇ દબાણ કર્યું હોવાનું સાંભળવામાં આવ્યું નથી. પ્રદેશ પ્રમુખની ફરજ છે કે સરકારમાં ખાલી જગ્યાઓ પર જ્યાં રાજકીય નિયુક્તિ થતી હોય ત્યાં પાર્ટીના નેતાઓની ભલામણ કરે. આવા કોઇ ચમત્કારની પાર્ટીને આશા છે...